Diari Oficial de la Generalitat Valenciana


Sumari del DOGV 8766, del 20-03-2020 (2020/1773)

Notificació de la sentència dictada en el procediment deguarda i custòdia número 330/2019.
------------------------------------------------------------------------------------------

### Dades del document

Número de DOGV
:   8766

Data del DOGV
:   20-03-2020

Secció del DOGV
:   IV. ADMINISTRACIÓ DE JUSTÍCIA

Número del document
:   2020/1773


Organisme emissor
:   Jutjat de Primera Instància Número 24 de València

Tipus de document
:   Edicte

Notificació de la sentència dictada en el procediment deguarda i custòdia número 330/2019. [2020/1773]  
Cristina Gil Fabregat, lletrada de l'Administració de justícia del Jutjat de Primera Instància número 24 de València, mitjançant aquest edicte, faig saber que, en les actuacions de família. Guarda, custòdia o aliments de fills menors no matrimonials no consensuats [F02] - 000330/2019, a instàncies de Karina Oliva Agualongo Trujillo, representada per la procuradora Julia Ferrer Pastor, contra Ronald Willian Luna Enrique, en situació de rebel·lia, en data 11 de febrer de 2020, s'ha dictat sentència, que té la part dispositiva com segueix:  
  
«Estime la demanda formulada per la representació processal de Karina Oliva Agualongo Trujillo, contra Ronald William Luna Enrique, i ordene les mesures següents:  
1. L'atribució de la guarda i custòdia del fill menor a Karina Oliva Agualongo Trujillo; l'exercici de la pàtria potestat serà compartit entre els dos progenitors.  
2. Un règim de visites del menor amb el pare Ronald William Luna Enrique, que haurà de dur-se a terme a Espanya, amb la simple comunicació a Karina Oliva Agualongo Trujillo, amb una antelació raonable i sense la possibilitat de traslladar el menor fora d'Espanya sense el consentiment exprés de Karina Oliva Agualongo Trujillo.  
3. El pare contribuirà en els aliments del seu fill amb la quantitat de 150 euros mensuals. Aquesta quantitat s'ha d'ingressar en el compte que a aquest efecte designe la progenitora, per anticipat i dins dels 5 primers dies de cada mes. Actualitzable anualment conforme a l'IPC.  
4. Pel que fa a les despeses extraordinàries, cada un dels progenitors es farà càrrec del 50 % del cost d'aquestes i serà un requisit previ necessari la conformitat dels dos progenitors; i, en cas de desacord, amb una autorització judicial prèvia.   
Cada part ha d'abonar les costes processals causades a instàncies seues; i les comunes, a mitges.  
Mode d'impugnació: mitjançant un recurs d'apel·lació davant d'aquest jutjat; no obstant això, es portarà a efecte el que s'ha ordenat. El recurs s'ha d'interposar per escrit dins del termini de 20 dies, amb la indicació de la infracció comesa segons el parer del recurrent. Sense aquests requisits, no s'admetrà el recurs (art. 458 de la LEC). Cal efectuar la consignació de 50 euros en el compte del Jutjat 4584-0000-02 - número del procediment amb quatre dígits - dos últims números de l'any, a l'oficina BANESTO, segons el que disposa la Llei orgànica 1/2009, de 3 de novembre, llevat que el recurrent tinga concedit el benefici de justícia gratuïta. Si no s'efectua el depòsit, el defecte serà esmenable dins del termini de 2 dies, i no s'admetrà a tràmit si no s'esmena.  
Aquesta és la meua sentència, que pronuncie, mane i signe.»  
  
Publicació. La sentència anterior ha sigut donada, llegida i publicada pel jutge/jutgessa que la va dictar, mentre celebrava audiència pública, en el dia de la data; i jo, el secretari/ària judicial en done fe, a València.  
  
I, a fi que valga de notificació en deguda forma a Ronald William Luna Enrique, en rebel·lia, expedisc i signe aquest edicte.  
  
València, 20 de febrer de 2020.- El lletrat de l'Administració de justícia.